CELEX: 32015R1053
Language: lv
Date: 2015-07-01 00:00:00
Title: Komisijas Īstenošanas regula (ES) 2015/1053 (2015. gada 1. jūlijs), ar kuru Enterococcus faecium DSM 10663/NCIMB 10415 preparātu atļauj lietot kā barības piedevu audzējamiem teļiem, sivēniem, gaļas cāļiem, gaļas tītariem, kaķiem un suņiem un groza Regulu (EK) Nr. 1259/2004, (EK) Nr. 255/2005, (EK) Nr. 1200/2005 un (EK) Nr. 1520/2007 (atļaujas turētājs Chevita Tierarzneimittel-GmbH) (Dokuments attiecas uz EEZ)

2.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 171/8
            
         KOMISIJAS ĪSTENOŠANAS REGULA (ES) 2015/1053
   (2015. gada 1. jūlijs),
   ar kuru Enterococcus faecium DSM 10663/NCIMB 10415 preparātu atļauj lietot kā barības piedevu audzējamiem teļiem, sivēniem, gaļas cāļiem, gaļas tītariem, kaķiem un suņiem un groza Regulu (EK) Nr. 1259/2004, (EK) Nr. 255/2005, (EK) Nr. 1200/2005 un (EK) Nr. 1520/2007 (atļaujas turētājs Chevita Tierarzneimittel-GmbH)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība. Minētās regulas 10. pantā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jānovērtē atkārtoti.
            
         
               (2)
            
            
               
                  Enterococcus faecium DSM 10663/NCIMB 10415 preparātu ar Komisijas Regulu (EK) Nr. 1259/2004 (3) saskaņā ar Direktīvu 70/524/EEK bez termiņa ierobežojuma atļāva lietot kā barības piedevu gaļas cāļiem, ar Komisijas Regulu (EK) Nr. 255/2005 (4) – teļiem, ar Komisijas Regulu (EK) Nr. 1200/2005 (5) – sivēniem un ar Komisijas Regulu (EK) Nr. 1520/2007 (6) – gaļas tītariem un suņiem. Pēc tam saskaņā ar Regulas (EK) Nr. 1831/2003 10. panta 1. punktu minēto preparātu kā esošu lopbarības līdzekli iekļāva lopbarības piedevu reģistrā.
            
         
               (3)
            
            
               Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums atkārtoti novērtēt Enterococcus faecium DSM 10663/NCIMB 10415 preparātu kā barības piedevu audzējamiem teļiem, sivēniem, gaļas cāļiem, gaļas tītariem un suņiem un saskaņā ar minētās regulas 7. pantu novērtēt jaunu šīs piedevas lietojumu kaķiem, pieprasot to klasificēt piedevu kategorijā “zootehniskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (4)
            
            
               Eiropas Pārtikas nekaitīguma iestāde (“Iestāde”) 2014. gada 4. marta (7) un 2014. gada 21. maija (8) atzinumā secināja, ka, ievērojot ierosinātos lietošanas nosacījumus, Enterococcus faecium DSM 10663/NCIMB 10415 preparātam nav nelabvēlīgas ietekmes uz dzīvnieku veselību, cilvēku veselību vai vidi. Iestāde arī secināja, ka, lietojot minēto preparātu, potenciāli var uzlabot zootehniskos rādītājus audzējamiem teļiem, sivēniem (zīdāmiem un atšķirtiem), gaļas cāļiem un gaļas tītariem. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Iestāde arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
            
         
               (5)
            
            
               Attiecībā uz kaķiem un suņiem Iestāde novēroja nelielu, bet nozīmīgu ietekmi uz fēču kvalitāti, un tas tika uzskatīts par pietiekamu iemeslu, lai apstiprinātu iedarbīgumu šīm sugām.
            
         
               (6)
            
            
               
                  Enterococcus faecium DSM 10663/NCIMB 10415 preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot, kā norādīts šīs regulas pielikumā.
            
         
               (7)
            
            
               Tādējādi, piešķirot jaunu atļauju saskaņā ar Regulu (EK) Nr. 1831/2003, attiecīgi būtu jāgroza Regula (EK) Nr. 1259/2004, (EK) Nr. 255/2005, (EK) Nr. 1200/2005 un (EK) Nr. 1520/2007.
            
         
               (8)
            
            
               Nekaitīguma apsvērumi neliek atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.
            
         
               (9)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Atļaujas piešķiršana
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā piedevu dzīvnieku ēdināšanā, ievērojot minētajā pielikumā izklāstītos nosacījumus.
   2. pants
   Regulas (EK) Nr. 1259/2004 grozījumi
   Regulu (EK) Nr. 1259/2004 groza šādi:
   
               1)
            
            
               regulas 1. pantu svītro;
            
         
               2)
            
            
               I pielikumu svītro.
            
         3. pants
   Regulas (EK) Nr. 255/2005 grozījums
   Regulas (EK) Nr. 255/2005 I pielikumā svītro ierakstu par E 1707, Enterococcus faecium DSM 10663/NCIMB 10415.
   4. pants
   Regulas (EK) Nr. 1200/2005 grozījums
   Regulas (EK) Nr. 1200/2005 II pielikumā svītro ierakstu par E 1707, Enterococcus faecium DSM 10663/NCIMB 10415.
   5. pants
   Regulas (EK) Nr. 1520/2007 grozījumi
   Regulu (EK) Nr. 1520/2007 groza šādi:
   
               1)
            
            
               regulas 2. un 3. pantu svītro;
            
         
               2)
            
            
               II un III pielikumu svītro.
            
         6. pants
   Pārejas pasākumi
   1.   Pielikumā norādīto preparātu un šo preparātu saturošo barību, kas ražoti un marķēti pirms 2016. gada 22. janvāra saskaņā ar noteikumiem, kuri bija piemērojami pirms 2015. gada 22. jūlija, un kas paredzēti teļiem, sivēniem, gaļas cāļiem un gaļas tītariem, arī turpmāk drīkst laist tirgū un lietot, līdz beidzas esošie krājumi.
   2.   Pielikumā norādīto preparātu un šo preparātu saturošo barību, kas ražoti un marķēti (attiecībā uz suņiem) pirms 2017. gada 22. jūlija saskaņā ar noteikumiem, kuri bija piemērojami pirms 2015. gada 22. jūlija, un kas paredzēti suņiem, arī turpmāk drīkst laist tirgū un lietot, līdz beidzas esošie krājumi.
   7. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 1. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).
   
      (3)  Komisijas 2004. gada 8. jūlija Regula (EK) Nr. 1259/2004 par pastāvīgu atļauju izmantot dažas jau atļautas barības piedevas (OV L 239, 9.7.2004., 8. lpp.).
   
      (4)  Komisijas 2005. gada 15. februāra Regula (EK) Nr. 255/2005 par pastāvīgām atļaujām izmantot noteiktas barības piedevas (OV L 45, 16.2.2005., 3. lpp.).
   
      (5)  Komisijas 2005. gada 26. jūlija Regula (EK) Nr. 1200/2005 par pastāvīgu atļauju izmantot konkrētas piedevas dzīvnieku barībā un pagaidu atļauju tādas piedevas jaunam izmantojumam, kuru jau ir atļauts izmantot dzīvnieku barībā (OV L 195, 27.7.2005., 6. lpp.).
   
      (6)  Komisijas 2007. gada 19. decembra Regula (EK) Nr. 1520/2007 par pastāvīgu atļauju izmantot dažas barības piedevas (OV L 335, 20.12.2007., 17. lpp.).
   
      (7)  EFSA Journal 2014; 12(3):3602.
   
      (8)  EFSA Journal 2014; 12(6):3727.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analītiskā metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  KVV/kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: zarnu floras stabilizatori
                  
               
            
                  4b1707
               
               
                  Chevita Tierarzneimittel-GmbH
               
               
                  Enterococcus faecium
                  DSM 10663/NCIMB 10415
               
               
                  
                     Piedevas sastāvs
                  
                  Enterococcus faecium
                  DSM 10663/NCIMB 10415 preparāts, kas satur vismaz:
                  
                               
                           
                           
                              pulverveidā un granulētā veidā:
                              3,5 × 1010 KVV/g piedevas;
                           
                        
                               
                           
                           
                              apvalkotā veidā:
                              2 × 1010 KVV/g piedevas;
                           
                        
                               
                           
                           
                              šķidrā veidā:
                              1 × 1010 KVV/g piedevas
                           
                        
                     Aktīvās vielas raksturojums
                  
                  Dzīvotspējīgas Enterococcus faecium
                  
                  DSM 10663/NCIMB 10415 šūnas
                  
                     Analītiskā metode
                      (1)
                  
                  Skaitīšanas metode: Petri trauciņa un uztriepuma metode, kurā izmanto žults eskulīna azīda agaru (EN 15788)
                  Identifikācija: pulsa lauka gela elektroforēze (PFGE)
               
               
                  Audzējami teļi
                  Sivēni
                  (zīdāmi un atšķirti)
                  Gaļas cāļi
                  Gaļas tītari
                  Kaķi
                  Suņi
               
               
                  —
               
               
                  1 × 109
                  
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas nosacījumus un noturību pret granulēšanos.
                           
                        
                              2.
                           
                           
                              Ieteicamā deva zīdāmiem sivēniem: 1 × 109 uz sivēnu dienā.
                           
                        
                              3.
                           
                           
                              Atļauts lietot gaļas cāļu un gaļas tītaru barībā, kas satur šādus atļautus kokcidiostatus: semduramicīnnātriju, diklazurilu, robenidīna hidrohlorīdu, maduramicīnamoniju, dekokvinātu, lazalocīda A nātrija sāli vai halofuginonu.
                           
                        
                              4.
                           
                           
                              Atļauts lietot atšķirtiem sivēniem, kuru svars nepārsniedz aptuveni 35 kg.
                           
                        
               
                  2025. gada 22. jūlijs
               
            
         (1)  Sīkāka informācija par analītiskajām metodēm atrodama references laboratorijas tīmekļa vietnē https://ec.europa.eu/jrc/en/eurl/feed-additives/evaluation-reports.